
1.0 Indledning:

Følgende er et emne baseret undervisningsforløb der tager udgangspunkt i temaet Himlen. En del af materialet er afprøvet i et større tværfagligt undervisningsforløb imellem, matematik, fysik/kemi, historie, biologi og geografi i en 8 klasse; hvilket forløbet bærer præg af. Forløbet tager udgangspunkt i alle fænomener der kan observeres på himlen lige fra den blå himmel, atmosfæren, årstiderne, solformørkelse, til nattehimlens stjernebilleder.

2.0 Begrundelse for valg af tema

Himlen, nat og dag, årstidernes skiften og nattehimlen er en naturlig del af eleverne dagligdag; men det er formentlig de færreste der har dybere indsigt i hvilke fysiske fænomener der ligger bag begreberne. Da det er vigtigt at man forstår den himmel man lever under og de fysiske processer og fænomener der eksistere i forbindelse med denne, er det valgt at lave et undervisningsforløb med himlen som tema. 

2.1 Fælles mål 

Fysikkens og kemiens verden:

· Anvende enkle fysiske og kemiske begreber til at beskrive hverdagens fænomener, f.eks. regnbuen, elektricitet i hjemmet og korrosion.

· Kende til eksempler på fysisk/kemiske beskrivelser af fænomener i naturen f.eks. vejrfænomener, okkerudfældning og jordens magnetfelt.

· Kende jordens og månens bevægelser og nogle af de virkninger, der kan iagttages på jorden, f.eks. årstider, tidevand og formørkelser.

Udvikling i naturvidenskabelig erkendelse:

· Kende nogle tidligere kulturers forestilling om universets opbygning.

Arbejdsmåder og tankegange

· planlægge og gennemføre praktisk og teoretiske undersøgelser

· fremlægge eksempler på fysisk og kemisk viden, opnået ved teoretisk og praktisk arbejde.

3.0 Fagligt mål:

Eleverne skal opnå indsigt i de fænomener der findes i forbindelse med den himmel de lever under.

· Vide hvorfor der er dag og nat.

· Kende jordens rotations om sin akse samt hældning.

· Være bekendt med jordens tidszone inddeling.

· Kende til lysets spredning og brydning samt resultatet af dette som f.eks. regnbuer, rød solnedgang og den blå himmel.

· Kende til atmosfærens inddeling og de fænomener der findes i de forskellige lag som f.eks. skyer, ozonlaget, polarlys, stjernskud.

· Forstå atmosfærens betydning for livet på jorden samt kunne tage stilling til problematikker som ozonlagets nedbrydning og drivhuseffekten.

· Forstå de forhold der skaber årstiderne på jorden.

· Kende til solformørkelse, og månens faser.

· Kendskab til forskellige klimaforhold på jorden, samt fastlands og kystklima.

· Kende de mest almindelige stjernebilleder og de mest populære mytologisk sagn der findes i forbindelse med disse. 

4.0 Forudsætninger

4.1 Elevforudsætninger

Undervisningsforløbet er rettet mod en 8 klasse; hvor vi forventer at eleverne har en naturlig interesse for emnet.

4.2 Fagligforudsætninger

Undervisningsforløbet er tænkt som en indledning til almindelige fysiske fænomener i forbindelse med himlen. Derfor kræver det ikke de store forudsætninger hos eleverne. Følgende vil dog være en fordel at eleverne har indsigt i:

· Solsystemets opbygning

· Kende lid til jordens opbygning rent geografisk med verdensdele samt vide at jorden er rund og ikke flad.

5.0 Overvejelser omkring sikkerhed under forsøg

I dette undervisningsforløb anvendes der ikke nogen giftige stoffer eller farlige forsøg. Derfor er der ikke anført nogen sikkerhedsforanstaltninger end dem som altid findes og skal følges i fysik/kemi lokalet.

6.0 Undervisningsforløb

Undervisningsforløbet er delvist afprøvet i praktik i en 8 klasse. Det har oprindeligt været et tværfagligt forløb imellem, historie, geografi, biologi, og fysik/kemi. Forløbet kan ses, som liggende i forlængelse af memorandummet om rummet. Forløbet er valgt struktureret i moduler som er 2 gange 45 minutter.

6.1 Modul 1: Kortlægning af elevernes forkundskaber, og fænomenet dag og nat.

Modulet startes med at kortlægge elevernes forforståelse af de fænomener de kan observere på himlen. Herefter spørger læreren eleverne hvordan det kan være at der er nat og dag? Dette skyldes at jorden roterer; og dette sættes i relief til de andre planeter i solsystemet og deres rotations hastighed. Herefter diskuteres betydningen af jordens rotation for dens akse (hældning). Derefter beregnes jordens rotations hastighed, og det diskuteres hvorfor vi ikke blæser af jorden når man nu rotere med en så høj hastighed. Tidszonerne som verden er inddelt i bringes herefter på banen, som et resultat af jordens rotation og ønsket om at have ens tider i hele verden. Hvis det matematiske niveau er til det i klassen, kan man i denne forbindelse lave forskellige beregninger på, hvornår man ankommer til forskellige destinationer på jorden hvor man indregner tidsforskellen.

6.2 Modul 2: Den blå himmel
Modulet startes med at der spørges ud i klassen, hvorfor solen er rød når den går ned og hvorfor himlen er blå? For at illustrere dette laves et lille lærerforsøg, hvor der med en kraftig lygte lyses igennem et vandfad med mælk (se bilag 9.1). Her bliver lampens lys rødt/gulligt og i overfladen kommer der et blåt skær. Eleverne udfordrers til at komme med forslag til hvad det kan skyldes. Dette leder frem til at eleverne skal lave et prisme forsøg hvor de indser at lyset fra solen indeholder alle farver, og at disse farver brydes i atmosfæren alt efter deres frekvens (se bilag 9.2). For at sætte dette i relief til elevernes hverdag, relateres dette fænomen til skabelsen af en regnbue, hvor lyset brydes i regndråber i atmosfæren. Herefter snakkes om hvordan farver opstår ved refleksion og absorption af forskellige farver i lyset fra solen. Man kan i denne forbindelse diskutere farver på trøjer og maling. Modulet sluttes af med at diskutere, hvorfor solen er større når den går ned og op (optisk illusion); samt hvorfor den er rødligere. 

6.3 Modul 3: Atmosfæren
Modulet startes med en slavisk gennemgang af de forskellige lag i atmosfæren fra troposfæren til exosfæren (se bilag 9.3). Eleverne skal ikke nødvendigvis kende de nøjagtige betegnelser for de forskellige lag; men fokuset er derimod at eleverne forstår, at der eksistere forskellige lag af forskellig størrelse og med forskellige karakteristika. I troposfæren er fokus dannelsen af skyer, torden og almindelig flytrafik. Stratosfæren er fokus ozonlaget, hvor der ses på dens vigtige beskyttende egenskaber imod ultravioletstråling. I denne forbindelse indses det ligeledes at atmosfæren også beskytter os på jorden imod f.eks. radioaktiv stråling fra rummet. Dette kan sættes i relief til, at folk der flyver meget bliver bestrålet mere end folk på jorden. Mht. mesosfæren er fokus stjernskud; og man kan med fordel her snakke om hvorfor rumskibe ikke brænder op i atmosfæren når de skal lande på jorden. I termosfæren er det oplagt at diskutere tilbagekastningen af radiobølger (ionosfæren), og dens betydning for, at man kan modtage radiosignaler fra den anden side af jorden. En anden vigtig ting i dette lag er polarlys, som opstår som et resultat af solvinden og jordens magnetfelt. I Exosfæren kunne man diskutere satellitter samt hvordan det kan lade sig gøre at man kan observere dem på nattehimlen. 

Modulet sluttes af med, at benytte det lærte i en diskussion omkring nedbrydelsen af ozonlaget samt drivhuseffekten. Hvad vil der f.eks. ske med København hvis isen på polerne smelter, som resultat af drivhuseffekten? Eller hvad kan vi gøre for at forhindre nedbrydelsen af ozonlaget?

6.4 Modul 4: Årstiderne

Modulet indledes med at læreren spørger klassen hvorfor der er årstider? Læreren illustrer dette ved at benytte en overheadprojektor og en globus (se bilag 9.4). Eleverne inddrages herefter i et forsøg, hvor de får påklistret et dansk flag i panden og de skal nu simulere jordens drejning omkring en sol med den rette hældning, og angive årstiderne når de drejer rundt (se bilag 9.5). Det er vigtigt at eleverne indser at jordens hældning i forhold til solen gør, at dagene bliver kortere eller længere samt, at solens lys bliver mere koncentreret når lyset falder vinkelret ind på en flade. Dette sættes i relief til elevernes hverdag ved at se dette i forhold til jævndøgn samt solhverv (sankthans). Der gås herefter over til at snakke om solformørkelse og i denne forbindelse kommes ind på månens rotation omkring jorden. Modulet sluttes af med at tale om månens faser, samt dens indflydelse på tidevande og dens påvirkning på os. Fødes der f.eks. flere børn på en fuldmåne eller er det blot en skrøne? (det er det).

6.5 Modul 5: Klima
Med vores erhvervede viden omkring årstiderne på jorden fra forrige modul indses det, at på den sydlige del af jorden har de omvendte årstider, mens man ved ækvator har næsten ens klimaforhold hele året. Vi kigger herefter på forskellige hydrotermfigurer over klimaet forskellige steder på jorden, og ser herved at det stemmer med virkelighedens verden (se bilag 9.6). I forbindelse med dette snakkes kort om længde og breddegrader når de forskellige beliggenheder skal findes. De diskuteres med eleverne, at hvis to byer ligger på samme breddegrad burde de have samme klimaforhold. Herefter dukker pludselig to hydrotermfigurer frem der underminere dette, hvilket bringer klassen ind på en diskussion hvordan det kan være. Dette har noget med fastlands og kystklima at gøre; hvilket i bund og grund skyldes den forskellige varmekapacitet for jord og vand. Derfor skal eleverne lave et forsøg, hvor de varmer noget jord op samtidig med noget vand; og ser hvor lang tid det tager for det at blive varmet op og afkølet igen (se bilag 9.7 el 9.8). Efter endt forsøg diskuteres resultaterne og det sættes i forhold til klimaet i Danmark som er kystklima. Dette kan lede ud i en længere diskussion omkring vejrforhold, hvis der er tid; selvfølgelig med fokus på de fysiske fænomener der ligger bag; f.eks. hvad der forstås ved høj og lavtryk i forbindelse med vejrudsigter etc. 

6.6 Modul 6: Stjernebilleder
Modulet indledes med at snakke om stjerner; og stjerne billeder. Der laves et lille lærerforsøg, som demonstrerer at stjernerne i billederne ikke ligger ved siden af hinanden; men at det bare ser sådan ud, set fra jorden (se bilag 9.9). Eleverne inddeles herefter i grupper hvor hver gruppe får et stjernebillede de skal studere nærmere mht. placering, samt græske eller nordiske anekdoter der forbindes med billedet (se bilag 9.10). I slutningen fremlægger de forskellige grupper for resten af klassen. Modulet kan evt. sættes i forbindelse med en stjernekigningsaften, en tur på planetariet, rundetårn eller bellahøjskoles stjernekammer. Rundetårn har i vinterhalvåret åbent om tirsdagen og onsdagen fra kl 17 til 22; og man ville her kunne få en hyggelig aften ud af det med forældre og elever, der både indeholder astronomi men også historiske elementer.

7.0 Forslag til tværfagligt samarbejde

Geografi: 

· Klimaforhold og klimazoner

· Folk og klima (hvordan forskellige klimaforhold kan præge kulturen)

· Vejrforhold (højtryk og lavtryk) og atmosfæren.

Historie:

· Græsk mytologi og oldtiden.

Dansk

· Græsk mytologi

· Årstiderne

Matematik:

· Rejsetids beregninger med inddragelse af tidszoner

Biologi:

· Klimaets betydning for dyrelivet.

· Nattens og dagens dyr.

· Det indre biologiske ur.

8.0 Litteraturliste

9.0 Bilag

9.1 Lysets spredning i atmosfæren

Følgende forsøg er hentet fra Ny Prisma 7A forsøg 5.9.

Formål: At vise sollys spredning igennem atmosfæren og forklare hvorfor himlen er blå og solen gul.

Materiale liste:

· Akvarie (10 cm bredt, 30 højt og 30 langt).

· Reuterlampe med strømforsyning eller en kraftig lygte.

· Lidt letmælk.

Opstilling:

Fremgangsmåde:

· Fyld akvariet med vand og hæld lidt letmælk i.

· Lys med lampen igennem akvariet først fra den smalle side og fra den lange.

· Observer lyset fra lampen fra oven og fra siderne.

Undrespørgsmål:

· Hvorfor bliver overfladen på mælken blå?

· Hvorfor bliver lampens lys gult når den lyser igennem den smalle side og rød når den lyser igennem den lange side?

Teori:

Det som skabes når man hælder letmælken ned i akvariet er at man skaber en simpel kopi af atmosfærens i mini udgave. Mælken består af en masse partikler ligesom atmosfæren, og når lyset rammer disse partikler afbøjes strålerne alt efter deres frekvens. Lys med højfrekvens dvs. lille periode vil blive afbøjet mest; mens lys med lav frekvens bliver afbøjet mindre. Da blåt lys har høj frekvens er det dette som er skyld i at himlen bliver blå. Det gule lys har derimod lav frekvens hvormed solen bliver gul. Når der lyses igennem den brede side; bliver lampens lys helt rødt hvilket skyldes at rødt har lavest frekvens af de forskellige farver i lyset. Det er derfor at solen ser rød ud når den går ned i horisonten fordi den hermed skal igennem en større strækning af atmosfæren end hvis den står højt på himlen.

9.2 Lysets brydning

Formål: At vise at hvidt lys indeholder alle farver.

Materialer:

· Prisme

· Solys eller reuterlampe

· Pap med spalte.

Opstilling:

Fremgangsmåde:

· Mørklæg lokalet

· Lad lyset fra solen eller reuterlampen passere spalten, og sørg for at solstrålen rammer prismet.

· Hold et hvidt papir et stykke væk fra prismet, hvorved de forskellige farver fremkommer.

Teori:

Når lyset rammer glasset vil dets hastighed blive ændret. Dette gør at lyset spredes efter frekvens. 

9.3 Atmosfæren (overhead)
Troposfæren: 

Højde: 0 – 15 km 

Temperatur: aftager med 6- 8 grader for hver kilometer.

Indhold: Skyer

Fænomener: Torden, Tornadoer/skypumper, fly.

Stratosfæren: 

Højde: 15- 50 km.

Temperatur: stiger med højden fra 20 – 35 grader

Indhold: Ozonlag 

Funktion: Absorberer radioaktiv og ultraviolet stråling

Fænomener: interkontinental luftfart (concorden)

Troposfæren og Stratosfæren indeholder til sammen  98 % af alt luft.

Mesosfæren: 

Højde: 50 – 80 km 

Temperatur: falder til minus 100 grader.

Fænomener: Stjerneskud.

Termosfæren: 

Højde: 80 – 480 km

Temperatur: ca. 500 Grader.

Indhold: Ionosfæren (tilbagekaster radiobølger)

Fænomener: Polarlys (solvinden), laveste satellitter (200 – 1500 km).

Exosfæren: 

Højde: 480 – 

Forurening:

Drivhuseffekten:

Hvad: Temperatur stigning i atmosfæren.

Hvordan: Kuldioxid holder på varmen.

Hvorfor: Fordi vi udleder Kuldioxid ved forbrænding af fossilt brændstof.

Konsekvenser: Vores klima ændres, Isen på polerne smelter, vandstanden stiger, København oversvømmes.

Ozonhuller:

Hvad: Koncentrationen af ozon nedsættes.

Hvordan: ozonen nedbrydes af freon (CFC gasser)

Hvorfor: Fordi vi bruger freon i køleskabe og spraydåser.

Konsekvenser: ultraviolet stråling slipper igennem og giver os hudkræft.

Undre spørgsmål:

Vil der være noget liv på jorden uden ozonlaget?

Hvordan kan det være at temperaturen stiger i stratosfæren når den falder i troposfæren?

Hvordan kan det være at man bliver udsat for mere radioaktiv stråling når man flyver end når man er på jorden?

Hvordan kan det være at rumskibe ikke brænder op i atmosfæren ligesom meteorer gør?

9.4 Jordens rotation omkring solen

Formål: At demonstrere hvordan årstiderne på jorden afhænger af rotationen omkring solen og jordens hældning til denne. 

Materialer:

· Jordklode med rette hældning

· En projektor

Læreren mørklægger lokalet og bevæger den roterende jordklode i en cirkel omkring projektoren der følger med kloden. Det ses herved at dagene bliver kortere om vinteren, og længere om sommeren. Det indses ligeledes at om foråret og efteråret er dagene lige lange, hvilket kaldes for jævndøgn. Det næste man kan vise er at solens lys om vinteren bliver spredt udover et større område, end om sommeren hvor lyset kommer ind mere vinkelret. Hvis dette ikke lige kan lade sig gøre med kloden kan man i stedet tage et stykke papir, slukke lyset i lokalet og lyse på papiret i forskellige vinkler. 

9.5 Elev kloder

Formål: At eleverne oplever på egen krop hvordan jorden rotere omkring solen, og årstiderne opstår hermed.

Fremgangsmåde:

Eleverne skal have det danske flag sat i panden, og rotere rundt om solen. De skal have den rette vinkel; i forhold til solen og kunne begrunde hvornår det henholdsvis er sommer og vinter. Eleverne skal have forståelse for 3 forhold der skaber de skiftende årstider på jorden.

· Længere og kortere døgn: Pga jordens hældning og rotation vil døgnets længde ændre sig. Dette betyder at der ikke kommer samme mængde energi fra solen om vinteren, hvilket betyder at det bliver koldere.

· Sollysets indfaldsvinkel: Når lyset rammer en skrå overflade spredes energien over et større areal. Dvs. når lyset kommer vinkelret ind om sommeren bliver energien per areal større. 

· Længden igennem atmosfæren: Om sommeren skal lyset igennem et mindre stykke af atmosfæren end om vinteren pga. vinklen lyset falder ind mod jorden i.

9.6 Klimastationer

København, Danmark
55° n. br. 12° ø. l.
6 m.o.h.
Gns. temp. 8,5 grader
Årlig nedbør 602 mm

Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
0,1
-0,1
1,9
6,6
11,8
15,6
17,8
17,3
13,9
9,3
5,4
2,5

Nedbør mm
49
39
32
38
42
47
71
66
62
59
48
49

Bergen, Norge
60° n. br. 19° ø. l.
36 m.o.h.
Gns. temp. 7,8 grader
Årlig nedbør 1963 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
1,5
1,3
3,1
5,8
10,2
12,6
15
14,7
12
8,3
5,5
3,3

Nedbør mm
179
139
109
140
83
126
141
167
228
236
207
208

Las Vegas, USA
36° n. br. 115° v. l.
664 m.o.h.
Gns. temp. 18,9 grader
Årlig nedbør 99 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
6,4
9,1
12,9
18,3
23,2
28,6
32,3
30,9
26,9
19,5
11,7
7,3

Nedbør mm
13
11
9
6
2
1
13
12
9
5
8
10

Cape Town, Sydafrika
33° s. br. 18° ø. l.
0 m.o.h.
Gns. temp. 15,9 grader
Årlig nedbør 526 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
20,3
20
18,8
16,1
14
12,6
11,6
12,3
13,7
15
17,6
19,3

Nedbør mm
11
15
14
53
89
84
83
73
45
31
17
11

Lima, Peru
12° s. br. 77° v. l.
155 m.o.h.
Gns. temp. 18,2 grader
Årlig nedbør 35 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
21,5
22,3
21,9
20,1
17,8
16
15,3
15,1
15,4
16,3
17,7
19,4

Nedbør mm
1
0
1
0
6
4
6
7
6
2
1
1

Singapore, Singapore
1° n. br. 103° ø. l.
10 m.o.h.
Gns. temp. 27,1 grader
Årlig nedbør 2282 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
26,1
26,7
27,2
27,6
27,8
28
27,4
27,3
27,3
27,2
26,7
26,3

Nedbør mm
285
164
154
160
131
177
163
200
122
184
236
306

Moskva, Rusland
55° n. br. 37° ø. l.
156 m.o.h.
Gns. temp. 4,4 grader
Årlig nedbør 575 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
-9,9
-9,5
-4,2
4,7
11,9
16,8
19
17,1
11,2
4,5
-1,9
-6,8

Nedbør mm
31
28
33
35
52
67
74
74
58
51
36
36

Hobart, Australien
42° s. br. 147° ø. l.
54 m.o.h.
Gns. temp. 12,2 grader
Årlig nedbør 668 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
16,3
16,1
15,1
12,4
10,5
8,3
7,8
8,8
10,6
11,8
13,6
15,1

Nedbør mm
42
47
52
63
51
66
47
53
53
72
58
64

Hokitika, New Zealand
42° s. br. 170° ø. l.
5 m.o.h.
Gns. temp. 11 grader
Årlig nedbør 2721 mm


Jan
Feb
Mar
Apr
Maj
Jun
Jul
Aug
Sep
Okt
Nov
Dec

Temp. C.
14,8
15,1
14,1
11,9
9,4
6,8
6,4
7,7
9,1
10,7
12,2
13,7

Nedbør mm
244
246
203
226
244
211
221
218
190
246
241
231

Følgende skal man være opmærksom på i de forskellige målinger:

· Placeringen af stedet: dvs. om stedet ligger på den nordlig, sydlig halvkugle eller ækvator, og betydningen af dette for klimaet mht. sommer og vinter.

· Nedbør og temperatur: Er der specielle forhold der har indflydelse på klimaet (monsun, bjerge, ørken etc.). F.eks. i Bergen betyder dets placering på en bjergskråning at det ofte regner.

· Ensliggende steder: København og Moskva ligger på samme breddegrad; men har ikke samme forhold mellem sommer og vinter. Dette skyldes fastlands- og kystklima. Hobart og Hokitika ligger også på samme breddegrad men klimaet minder her om hinanden; dog med mere regn i Hokitika.

9.7 Kyst- og fastlandsklima forsøg

Formål: At eleverne får indsigt i de mekanismer der er grundlæggende for kyst- og fastlandsklima.

Materialer:

· Jord

· Vand

· 2 bægerglas

· Termometer

· Stopur

· Bunsenbrænder med trefod.

· Vægt

Fremgangsmåde:

· Afvej den samme mængde jord og vand og hæld det op i hvert sit bægerglas.

· Mål temperaturen på jorden.

· Start opvarmningen af jorden med bunsenbrænderen.

· Mål hvert minut temperaturen i 5 minutter.

· Stop opvarmningen.

· Mål hvert minut temperaturen i 5 minutter.

· Gør det tilsvarende for vand.

Behandling af resultater:

Lav en kurve over jordens temperatur svingninger hvor der ud af x-aksen lægges tiden, og y-aksen temperaturen. I det samme koordinatsystem indtegnes ligeledes vandets kurve. 

Hvad fortæller kurverne dig om henholdsvis jords og vands opvarmnings egenskaber?

Kan disse egenskaber have indvirkning på klimaet, og hvordan?

Teori:

Jord bliver hurtigere opvarmet i forhold til vand fordi den har en lavere varmekapacitet end vand. Dvs. at der skal tilføres mindre energi til jord end til vand for at få jorden opvarmet 1 grad. Dette betyder at omvendt at jordens temperatur falder hurtigere end vands fordi den indeholder mindre energi. For klimaet betyder dette at hvis et sted ligger ved havet vil temperaturen svingningerne imellem sommer og vinter være mindre markante end hvis stedet lå midt inde i landet; fordi vandet er lang tid om at bliver opvarmet men tilsvarende også lang tid om at blive afkølet.

Ting man skal være opmærksom på under forsøget:

· Når almindelig jord bliver opvarmet vil der komme til at lugte meget fælt. Derfor er det nødvendigt at benytte udsugning når jorden opvarmes. 

· Man skal passe på at glasset der benyttes til at opvarme jorden ikke sprænger. 

· Når temperaturen måles for jorden skal man være opmærksom på ikke at måle helt i bunden, da varmen fordeler sig dårligere i jorden end i vandet.

9.8 Opvarm vand og sand

Følgende forsøg er hentet fra Ny Prisma 7B forsøg 8.11

Formål: At eleverne får indsigt i de mekanismer der er grundlæggende for kyst- og fastlandsklima.

Materialer:

· Vand

· Sand

· 2 Bægerglas

· Varmepærer (100 til 150 W)

· Termometer

· Vægt

Fremgangsmåde:

· Afvej den samme mængde jord og vand og hæld det op i hvert sit bægerglas.

· Mål temperaturen i jorden 

· Sæt lampen op så den lyser på jorden.

· Mål temperaturen i jorden hvert halve minut i 5 minutter.

· Sluk for lampen

· Mål temperaturen i jorden hvert halve minut i 5 minutter.

· Gør det tilsvarende for vandet.

Behandling af resultater:

Se bilag 9.7

Teori:

Se bilag 9.7

9.9 Stjernes indbyrdes forhold i stjernbillederne

Formål: At vise at stjernerne der indgår i billederne ikke nødvendigvis har nogen tilknytning til hinanden placeringsmæssigt, andet end at de fra jorden ser ud som om de er placeret i samme område.

På et bræt placeres søm med gule hoveder i forskellig afstand og længde. Set fra siden giver de enkelte søm ikke nogen mening; men hvis man ser dem forfra kan de f.eks. sammen danne stjernebilledet karlsvognen. På denne måde indses det at selvom stjerne ligger meget langt fra hinanden kan de fra jorden opfattes som et billede. Herved indses det at da stjernerne bevæger sig i forskellige retninger vil stjernebillederne også ændre sig over tiden.

9.10 Stjernebillederne

Formål: At eleverne får en indsigt i at stjernebillederne og nattehimmelen er en del af vores kultur samt en vigtig del af vores historie og verdensopfattelse.

Beskrivelse af projektet:

Eleverne inddeles i mindre grupper som hver får tildelt et stjernebillede. Grupperne får herefter en time til at sætte sig ind i stjernebilledet på følgende punkter:

· Stjernebilledets placering

· Astronomiske interessante forhold omkring stjernerne i billedet.

· Nordiske eller græske sagn omkring stjernebilledet.

· Evt. en praktisk musisk fremlæggelse af billedets udseende f.eks. en menneskeskulptur af de enkelte stjernes position i billedet.

Eleverne må søge information i leksikon, nettet (f.eks. google) eller det materiale som læreren udlever. Efterfølgende skal grupperne fremlægge det som de har fundet ud af for resten af klassen. Det vil i denne forbindelse være perfekt hvis projektet ligges i forbindelse med en stjernekigningsaften således at eleverne har mulighed for ved selvsyn at se billederne på himlen, mens grupperne fremlægger.

Følgende er der samlet nogle historier og myter omkring nogen af stjernebillederne der kan benyttes i forbindelse med projektet. Disse historier er hentet fra følgende internet adresse:

http://www.froebelsem.dk/stjerner/allestjernebillederne.htm

Løven:

Stjernebilledet Løven er et af dem, der virkelig ligner. Det befinder sig et stykke under Karlsvognen. Den lysstærke stjerne i løvens bryst hedder Regulus.

Historien om løven er også historien om den første opgave Eurysteus satte Herkules på - indledning på den lange fortælling om Herkules og hans bedrifter, må man læse der.

Sagn:

Eurysteus bad Herkules på den første opgave om at dræbe en blodtørstig og tilsyneladende usårlig løve, der længe havde terroriseret befolkningen i Nemea, Argos' østlige, bjergrige del. Det blev fortalt, at løvens hud var et uigennemtrængeligt, hårdt panser, som intet spyd kunne gennemtrænge. 

Herkules sporede løven til den hule i bjergene, men da hulen havde syv udgange, havde den let ved at undgå ham. En aften, da løven var gået ind i hulen, brugte Herkules hele natten til at slæbe klippestykker sammen, hvormed han spærrede de seks af udgangene. Så stillede han sig ellers på vagt ved den syvende. Om morgenen kom løven ud, og kampen begyndte. Herkules spændte sin bue til det yderste og affyrede, men hans pil prellede af mod løvens seje skind. Han svingede så sin store kølle for fuld kraft mod løvens hoved, men slaget fik kun løven til at tøve et øjeblik, inden den sprang på ham, og det blev en brydekamp på liv og død mellem de to. Udfaldet var længe uvist, men til sidst lykkedes det Herkules at knække nakken på vilddyret. 

Herkules flåede nu løven - som kniv brugte han løvens ene klo -  og vendte hjem til Mykene med løveskindet som kappe. Herefter bar Herkules altid det uigennemtrængelige skind som beskyttelse - en ganske fortrinlig rustning, må man sige ! Løvehovedet brugte han på hjemturen som en skrækindjagende hjelm - det skarptandede gab havde han klemt ned over sin hoved. 

Da Eurysteus så Herkules komme tilbage til Mykene iklædt den dræbte løve, lod han byporten lukke for ham, og ville kun forhandle med ham gennem mellemmænd. Eurysteus var ikke blot ængstelig for Herkules' mange kræfter, men også for, at fætteren måske kunne blive så populær, at det kunne rokke ved hans egen stilling som landets hersker. Eurysteus besluttede derfor at sende Herkules bort hurtigst muligt til en ny og endnu vanskeligere opgave: Nemlig at dræbe det modbydelige 9-hovede uhyre, søslangen Hydra.

Cassiopeia:

"Himlens W" af et af de smukkeste og tydeligste stjernebilleder og det kan ses hos os året rundt hele natten. Bogstavet står meget klart, selv om karavaneførere i ørkenen godt nok kaldte billedet for "kamelens ryg" og i andre sammenhænge er det blevet set som søjler, en stol, en buegang og sågar "Guds trone". 

Astronomisk er området særdeles interessant: Det var her den danske astronom Tycho Brahe opdagede sin berømte supernova i 1572. Skråt ud for den nederste sydlige spids i W'et kan skimtes det fjerneste objekt, menneskers øjne kan opfatte uden tekniske hjælpemidler: Andromeda-tågen. Andromeda-tågen er en spiralgalakse (ligesom vores Mælkevej) og består af 300 milliarder stjerner i en afstand på 2,2 millioner lysår fra os. Tågen kan i klart vejr ses som en "tåget, lysende vatklat". I en kikkert vil man kunne se mange andre tåger i området.

Sagn:

Historien knyttet til stjernebilledet handler om den fortryllende smukke dronning Cassiopeia, som var gift med kong Cefeus, der også har sit eget stjernebillede ved siden af Cassiopeias W-trone. De fik sammen datteren Andromeda, som om muligt var endnu smukkere end sin mor. 

Dronningen forsømte ingen lejlighed til at understrege over for alt og alle, at ingen kunne gøre de to rangen stridig som verdens smukkeste - ikke engang havets nymfer, nereiderne, der ellers var berømte for deres skønhed. Da dette blasfemi kom havets gud, Poseidon, for øre, blev han rasende og sendte et stort havuhyre mod dronning Cassiopeias land. Havuhyret hærgede vidt og bredt i landet, skyllede flodbølger op over markerne og gik til angreb på indbyggerne - mange af dem blev sønderrevet og fortæret af det frygtelige uhyre. Indbyggerne ofrede til Posejdon, men det standsede ikke havuhyrets hærgen. Til sidst truede folket med oprør, og krævede, at prinsesse Andromeda blev ofret til havuhyret, så Poseidon kunne blive formildet.

Dronningen var fortvivlet (og hvem ville ikke være det....), men ville hun beholde sin trone, måtte hun give efter for folkets krav og ofre sin datter ! Derfor lod Cassiopeia nu Andromeda lænke til en klippe ved havets bred og afvente højvandet, så havuhyret kunne nå ind og fortære hende.

Og kan man nu ikke udholde spændingen, mens uhyret nærmer sig den stakkels Andromeda for at æde hende, kan man få fortsat og afsluttet historien via historien om et helt andet stjernebillede - nemlig Perseus.

Fiskene:

Stjernebilledet Fiskene er hverken særlig let at finde eller særlig strålende, men det er dog til at finde som et langstrakt billede på dyrekredsen under Vædderen og Pegasus.

Sagn:

En dejlig, varm eftermiddag var kærlighedens gudinde, Afrodite og hendes søn Eros en skovtur på floden Eufrats bred (Eufrat løber gennem Tyrkiet, Syrien og Irak og løber så sammen med Tigris og danner Shatt al-Arab). Pludselig kom et frygteligt monster, kæmpen Tyfon, ud af ingenting foran dem. Tyfon var den yngste søn af Moder Jord og han havde intet mindre end hundrede hoveder, hvorfra han kunne spy ild. Og for at gøre rædslen komplet, var hans krop var dækket af giftslanger. Selv guder blev bange for sådan et uhyre ! Men guderne havde den fordel frem for mennesker, at de kunne flygte ved at omskabe sig til andre væsener. Således sås, at Tyfon på sin vej havde bevirket, at de guder, han havde mødt var blevet til vidt forskellige dyr: Den mægtige Zeus havde forvandlet sig til en vædder, Hermes til en smuk ibis, Apollon til en krage, Artemis til en kat og Dionysos til en ged.

Afrodite og Eros blev også grebet af frygtelig angst og sprang ud i floden, hvor de forvandlede dem selv til fisk for at kunne svømme hurtigere. Gudinden Athene satte stjernerne på himlen som to fisk forbundet med én rygstreng for at mindes dagen, hvor guderne blev skræmt af monsteret og for at alle skulle kunne huske, at også guderne kender frygten som mennesket.

Jomfruen:

Jomfruen ses under Bootes og over Hydra og står højest på himlen i maj og juni måned. Den klareste stjerne i stjernebilledet hedder Spica og er den nederste mod horisonten.

Sagn:

Persephone var datter af hovedguden Zeus' søster Demeter (gudinde for landbrug og beskytter af ægteskabet) og Zeus selv (Zeus var således både onkel og far - besværlige familieforhold....). På en forårsdag gik Persephone og plukkede blomster på en eng. Hades (Zeus' bror, Persephones onkel og underverdenens gud) betragtede hende betaget på afstand fra sin vogn. Hans lyst til hende voksede - og voksede til ønske om ægteskab og med ømme ord forsøgte han at få hende talt over i sin vogn. Først tøvede hun, men til sidst greb de smukke ord hende om hjertet og hun satte sig ind til ham. Uden hun kunne nå at gøre opsigelser, satte han vognen i gang, og kørte hende lukt ned i sit kongerige i underverdenen.

Da Demeter opdagede, at hendes dyrebare datter var blevet væk, begyndte hun at søge mere og mere panikslagen. Hun søgte og søgte uden at stoppe - hun spiste ikke og sov ikke. Til sidst fandt hun ud af, at det var Hades, der havde taget hendes datter og derfor tog hun ned i underverdenen for at overtale Hades til at slippe Persephone fri igen. Det ville Hades imidlertid overhovedet ikke høre tale om og hun måtte stige op igen for uforløst sag.

Det år blev forfærdeligt for høsten - Demeter glemte ganske sine pligter som gudinde. Ingen spirer kom frem af jorden og menneskene sultede og børn døde af sult. Demeter selv lignede også kun en skygge af sig selv og det fik den mægtige Zeus til at tage sagen i egen hånd. Han forsøgte at overtale hende til at passe sit ansvarsfulde job som gudinde, men Demeter erklærede, at hun ikke ville lade noget som helst spire frem fra jorden, før hun atter havde sin datter Persephone hos sig.

Da Zeus jo var overguden og havde mere magt end alle de andre guder tilsammen kunne han befale broderen, Hades, til at tilbagelevere datteren hurtigst muligt. Det var imidlertid ikke helt så enkelt - Zeus lod Demeter forstå, at han godt kunne tvinge broderen til at sende Persephone tilbage, men at det kun kunne lade sig gøre, hvis hun ikke havde spist noget i underverdenen. Ellers var en af deres og tvunget til for evigt at opholde sig dér. Det forstod Demeter og bad Zeus gå videre med sagen. Zeus tilkaldte nu Hermes, gudernes budbringer med vingede sko, og bad ham rejse ned i underverdenen og bringe Persephone med sig op igen.

Zeus kommanderede nu Hades til at frigive Persephone og pigen blev naturligvis meget opmuntret over, at hendes tid i fangenskab i underverdenen nu syntes snart at være forbi. Hun havde intet kunnet spise under sit lange adskillelse fra moderen og glædede sig voldsomt til at komme hjem. Umiddelbart inden Hermes skulle til at tage af sted med Persephone gik Hades hen foran hende. Han bad hende om ikke at glemme ham og tænke venligt på ham. Som et symbol på hans fortsatte hengivenhed og hans respekt over for hende bød han hende indsmigrende på nogle få, små granatæblefrø, nok vel vidende at kunne han få hende til at spise dem, ville hun være hans for altid. Persephone smilede og sagde, at hun da tilgav Hades, og som symbol på hendes tilgivelse tog hun imod frøene og spiste dem. Herefter forlod hun underverdenen sammen med Hermes.

Demeter og Persephone havde et lykkeligt og varmt gensyn - de havde en hel del at tale om, for der var gået lang tid siden de sidst havde været sammen. Persephone fortalte bl.a. om afskeden med Hades og om de granatæblefrø, hun havde fået af ham og spist. Demeter blev bestyrtet og kontaktede Rhea, Zeus' kløgtige mor, for at få et godt råd. Rhea lyttede til historien og hendes ansigt blev lagt i tænksomme folder: "Godt det kun var nogle få frø, for havde det været mere, havde der ingen vej været tilbage - så måtte Persephone blive hos Hades for altid. "Rhea fortalte hende så videre, at Persephone under disse forhold kunne blive sammen med dem i tre måneder hvert år, resten af tiden måtte hun tilbringe i underverdenen med Hades. Jomfru kunne hun altså ikke forblive, men Zeus satte et minde over hendes franarrede jomfrudom på himlen !

Demeter måtte erkende at have mistet en datter størstedelen af året, men kunne dog overtales til atter at lade spirerne på markerne gro. Imidlertid var hendes sorg fortsat så stor, at hver gang hun konfronteredes med hele den ulykkelige historie, dvs. hver gang Persephone kom på besøg, glemte hun ganske at lade planterne vokse. Den periode kalder vi for vinteren. Og hvis nogen nu synes, at vinteren er noget længere end tre måneder, så skal man huske på, at historien foregik i Grækenland!

Krebsen:

Lige over Hydras hoved befinder Krebsen sig. Den består af svage stjerner, og er svær at se. Dens latinske navn er cancer (ja...sygdommen er opkaldt efter dyret - svulsternes facon ligner det lidt - vi bruger på dansk det tilsvarende svenske ord for krebs: Kräfta...). Ægypterne kunne også se, at der kravlede et lille dyr på himlen her. Men de syntes, det var en skarnbasse: Den hellige torbist.

Sagn:

Som det fra nedenstående historie er ganske logisk, er krebsens skjold noget sammenpresset og fladt. Det er måske heller ikke helt tilfældigt, at stjernebilledet kun består af svage stjerner - for krebsens rolle i den samlede, meget lange, historie om Herkules er kun en parentes.

I historien om Hydra får man fortalt, hvordan Herkules på sin anden renselsesopgave med sin nevø Iolaus forsøger at dræbe den fæle søslange. Men pludselig dukkede en forbundsfælle op: En kæmpekrebs med knivskarpe klosakse. Den kom vraltende op af sumpen og angreb heltene bagfra, mens de kæmpede med Hydra. Det var ikke tilfældigt, at krebsen dykkede op på dette for heltene noget uheldige tidspunkt: Den var blevet sendt af Zeus' kone Hera, som stadig havde svært ved at tilgive, at Herkules var det synlige resultat af en kærlighedsaffære mellem Zeus og den jordiske dronning Alkmene (læs om dette i historien om Herkules). 

Kæmpekrebsen fik fat i Iolaus' ene fod og kneb til. Herkules hørte Iolaus' nødråb, og uden at vende opmærksomheden fra kampen mod Hydra, trådte han med hele sin vægt op på krebsens skjold, så det knasede: Krebsen var klemt ihjel! Men Iolaus havde mistet sin ene fod, og Herkules måtte derfor (efter Hydra også var blevet nedlagt) bære nevøen hjem til Mykene.

Vandmanden:

Vandmanden er det 11. stjernebillede i Dyrekredsen. Sandsynligvis var det det dyrekredsbillede overhovedet, der først fik sit navn - for ca. 20.000 år siden. Det blev oprindeligt afbildet som en mand, der hælder vand fra en krukke ud i Fluvius Aquarii, "Vandmandens flod", som bugter sig neden under Vandmanden. Krukken og hovedet kan findes ud for Pegasus. Egypterne så stjernebilledet som en afbildning af Nilens gud, Hapi, der bragte livets vand i himlen og på jorden og mange andre steder er Vandmanden ligeledes blevet forbundet med regn og vand - stjernebilledets placering i Dyrekredsen er da også i de "våde måneder" januar og februar. 

Vandmanden indeholder kun forholdsvist svage stjerner og er derfor vanskeligt at finde på himlen. Stjernebilledet kulminerer ved midnat hen mod slutningen af august og i begyndelsen af september. Helixtågen, den nærmeste planetariske tåge i forhold til jorden, kan ses med en almindelig kikkert i den nederste del af Vandmanden.

Sagn:

Kong Tros af Troja fik en søn, som han kaldte Ganymedes, der betyder "glæde i mandighed". Og drengen voksede så sandelig også op og blev betagende køn, faktisk så meget, at alle kunne enes om, at han var den smukkeste yngling på jorden. Også guderne måtte glædes over drengens skønhed og udvalgte følgelig Ganymedes til at bære evig ungdom, for at guderne til evig til kunne fornøje sig ved ynglingens skønhed. Endvidere besluttede guderne, at han skulle bære det gyldne bæger med guddommelig nektar. 

Zeus var imidlertid glad for drengen på en mere kødelig måde, som man ellers kun hører, at han var for smukke, jordiske piger. Zeus forvandlede sig derfor til ørnen Aquila (en figur han senere forlod igen og lod leve sit eget liv - om det kan man læse i historien om Ørnen). Som denne rovfugl dykkede Zeus ned på jorden og bortførte Ganymedes helt op til gudernes bolig på Olympen. Zeus undskyldte sig over for de andre guder og ikke mindst sin kone, Hera, med, at drengen egnede sig perfekt til være Zeus' private mundskænk, men flere anede dog snart uråd.

Der opstod en masse uro pga. denne pinlige sag på Olympen. Under denne uro blev Hebe, ungdommens gudinde og Heras datter, trængt bort fra sin magtposition. Hera blev så vred over dette og over at hendes mand i det hele taget havde forelsket sig i en dreng at hun gjorde alt for at komme Ganymedes til livs. Zeus gav imidlertid ynglingen evigt liv på stjernehimlen, ved at anbringe han deroppe, så vi selv den dag i dag, i stjernerne kan se Zeus' homoseksuelle kærlighed!

Vædderen:

Stjernebilledet Vædderen ses på himlen i hele vinterhalvåret skråt under Andromeda. Det er kun to af stjernerne i Vædderen, der er rigtig tydelige.

Sagn:
Den unge græske kongesøn Jason fra Thessalien i Nordgrækenland havde som alle andre grækere hørt fortællingen om Den Gyldne Vædder, som engang havde reddet to græske kongebørn væk fra deres onde stedmor ved at bære dem på sin ryg flyvende gennem luften i sikkerhed til landet Kolkis ved Kaukasusbjergene. Vædderens uld var af det pureste guld. Jason erklærede, at når han blev voksen, ville han hente dens skind hjem til Grækenland. Jason far var død, da Jason var helt lille og farbroderen havde overtaget magten i landet, men da Jason var blevet gammel nok, forlangte han at overtage tronen. Men farbroderen sagde til ham: "Først når du har udført det, som du har gået og fablet om, så er du værdig til at blive konge." Og den udfordring tog Jason op....

Han lod bygge et stort og smukt skib, Argo, der skulle kunne klare den 200 kilometer lange rejse over Ægæerhavet og Sortehavet. Det lykkedes ham at få en række af de stærkeste og dygtigste mænd fra Grækenland til at melde sig som medrejsende, og så tog de af sted fulgt af megen opmærksomhed fra den hengivne befolkning.

Efter mange farlige eventyr, som de kun med nød og næppe slap fra med livet i behold, nåede de efter flere måneders rejse omsider til landet Kolkis, hvor de blev modtaget af landets konge, Æetes.

Da Jason havde fortalt Æetes om sit ærinde, sagde kongen: "Den gyldne vædders skind hører hjemme her i Kolkis, og ikke i Thessalien. Men det skal ikke siges om mig, at jeg er påholdende. Vi har en mark, indviet til krigsguden. Hvis du vil pløje, tilså og høste den mark, vil jeg give dig det gyldne skind som gave."

Jason fandt tilbuddet værdigt for begge parter. Det viste sig imidlertid, at trækdyrene, der skulle bruges til pløjningen, var et par vilde kaukasiske tyre, og udsæden var dragetænder, der havde den egenskab, at der af hver tand ville spire en bevæbnet kriger op af jorden. Både pløjning og "høst" ville blive en vanskelig sag, og der gik den ene dag efter den anden, uden at Jason kom i gang med arbejdet.

Kong Æetes havde en datter, Medea. Hun var en smuk, myndig kvinde, der endnu ikke havde mødt en mand, hun havde fundet værd at ægte. Men hun faldt fuldstændig for den unge prins, der var kommet sejlende fra Grækenland. Hun lovede Jason at hjælpe ham med at få det gyldne skind med hjem. Og en aften kom hun til hans kammer med en krukke med trolddomssalve, der gjorde huden usårlig og gav dobbelt mandsstyrke. Med den salve smurte hun nu Jason over hele kroppen...

Næste morgen gik Jason straks i gang med markarbejdet. Det lykkedes ham at fange de to tyre, og efter en lang kamp med de stærke og vilde dyr fik ham dem i sele og spændt for ploven. Nu gik det i en fart med at få pløjet marken, og han kunne så den til med den mærkelige sæd: Tre tønder fulde af dragetænder.

Næppe var han færdig med såningen, før der op af jorden over hele marken vrimlede bevæbnede krigere. Hurtigt gjorde Jason, hvad Medea havde rådet ham til: Han kastede en stor sten ind i flokken, og krigerne, som ikke var klar over, hvem der havde kastet stenen, begyndte at kæmpe indbyrdes. I forvirringen lykkedes det efterhånden Jason at få bugt med dem alle, og til sidst lå hele marken høstet for hans fødder.

Nu skulle Jason så kunne få det gyldne skind som gave. Men Medea sagde til ham: "Jeg kender min far bedre, end du gør - du får ikke skindet, hvis du ikke selv tager det. Jeg kan hjælpe dig." Og Jason, der var blevet dybt betaget af kongedatteren, fulgte hende ud til den hellige lund, hvor dragen vogtede det gyldne skind. Medea kastede nu et pulver i dragens næsebor, som fik den til at falde i søvn, og nu var det en smal sag for Jason at dræbe uhyret. De fik således fat i skindet og skyndte sig ned til stranden, hvor skibet Argo lå sejlklart. Snart var de langt ude Sortehavets bølger.

Da kong Æetes blev klar over, at det gyldne skind var taget fra ham ved hans datters trolddomskunst, blev han rasende og satte efter Argo med hele den kokiske flåde. Men han kunne ikke hamle op med Argos fart og måtte opgive forfølgelsen.

Hjemme i Grækenland fik Jason en heltemodtagelse. Han havde vundet det gyldne skind - og en statelig prinsesse oven i købet - eller var det hende, der havde vundet ham...? Farbroderen måtte træde tilbage, og kong Jason og dronning Medea kunne sætte sig på Thessaliens trone, der fra nu af altid var prydet med det gyldne skind.

Tyren:

Tyrens trekantede hoved er ret let at finde neden under Perseus. Tyrens øje (stjernen Aldebaran) er tydeligt rødt. Stjernen er en rød kæmpestjerne med en diameter på 70 gange større end solen.

Sagn:

Engang lå verdens centrum i Fønikien, det store handels- og søfartsrige ved Middelhavets kyst, i det nuværende Libanon. Her herskede en konge ved navn Agenor. Hans smukke datter Europa havde for vane at gå ved stranden og plukke blomster på engene der.

En dag da prinsesse Europa og hendes hofdamer som sædvanlig strejfede omkring på engene, så de en stor kvægflok komme ned mod sig oppe fra bjergegnene længere inde i land. En stor hvid tyr skilte sig ud fra flokken og nærmede sig de unge piger. Det var et flot dyr, helt kridhvidt, med lange, svungne horn og store smukke øjne - det venstre blåt, det højre rødt! Tyren virkede fuldkommen tam, og pigerne blev ikke bange for den. Den holdt sig tæt op ad Europa, der morede sig med at hænge blomsterkranse på dens horn. Hun vovede også at sætte sig op på tyrens ryg, og den lod sig roligt benytte som ridedyr. Efter et stykke tid gik tyren ud i vandet - Europa tænkte, den nok blot ville svale klovene lidt, men den blev ved at gå udefter, og da vandet begyndte at stige op over hendes ben, begyndte den skrækslagne unge pige at skrige om hjælp. Det nyttede ikke noget. Tyren fortsatte svømmende udefter, mens hofdamerne så hjælpeløst til på stranden, og snart var den forsvundet i det fjerne med Europa på sin ryg.

Tyren var ingen anden end guden Zeus - den mægtigste Gud af dem alle. I flere andre historier fortælles om Zeus' tilbøjelighed til at besøge menneskene i dyreskikkelse og flere steder fx. i Svanen skyldes besøget en elskovslyst tændt af en smuk jordisk kvinde. Således også her: Zeus havde kastet sine øjne på den smukke pige og var blevet optændt af elskov til hende. Han svømmede nu tværs over hele Middelhavet med hende på ryggen og da de kom i land, antog han menneskelig skikkelse. Her var Europa langt fra alle mennesker, hun kendte, ingen kunne hjælpe hende, og det gik, som man kunne tænke sig!

Zeus drog bort igen til nye eventyr og Europa, der nu ventede et barn, måtte blive alene tilbage på den fremmede kyst. Efter nogen tid fødte hun en søn, der til hendes forfærdelse og logiske sorg viste sig at være halvt menneske og halvt tyr. Hun blev boende i det fremmede med sin vanskabte søn, og ville ikke hjem, da man fra Fønikien fandt frem til hendes opholdssted.

I Fønikien opkaldte man de fremmede egne, hun var kommet til, efter hende, og således fik vor verdensdel sit navn!

Tvillingerne:

Tvillingerne er et tydeligt stjernebillede med to meget klare stjerner: Kastor og den lidt større Pollux. Kastor er en tvillingestjerne i mere end én forstand. Den er en helt usædvanlig stjerne, der i virkeligheden består af et helt system af tvillingesole. I centrum kredser to sole om hinanden og uden om dem kredser et andet tvilligesolpar og endnu længere ude kredser endnu en sol! 

Tvillinge-stjernebilledet er blevet anråbt af mangt en sømand i uvejr og byder man dem et offer kan det ske at de pludselig sig brusende på gulgule vinger ned gennem luften og på én gang stiller den heftigste storm og lægger havet i smilende ro rundt om skibet. Også i Kina sås stjernebilledet som tvillinger, men her blev de desuden opfattet som "Yin & Yang", universets to modsatrettede kræfter, som modvirker hinanden.

Sagn:
Tvillingerne, Kastor og Pollux, var sønner af dronning Leda og kong Tyndareos, som vi kender fra stjernebilledet Svanen. Ganske vist ved vi fra den historie, at kun Kastor rent faktisk var søn af Tyndareos, mens Pollux var resultat af en affære mellem dronningen og hovedguden Zeus - og det faktum får stor betydning i denne historie!

Tvillingerne lignende ikke hinanden meget fra fødslen (og vi ved jo så godt hvorfor.....). Kastor var mørk og spinkel som sin far, mens Pollux var kraftig og usædvanlig lys i løden. De to brødre voksede op og blev et par prægtige unge mænd. De sås altid sammen, støttede og hjalp hinanden, hvad den ene ikke kunne, kunne den anden og sammen havde de mange spændende oplevelser og eventyr.

Da de var blevet voksne, blev tvillingerne gode venner med et andet søskendepar, Idas og Lynkeus, et par kampglade unge mænd. De fire unge tog sammen rundt i landet på noget, der nærmest må kaldes røvertogter. En gang havde de efter et vellykket togt en stor flok kvæg med hjem, køer og tyre af ædleste avl. De fire unge blev enige om at dele flokken i to, og de morede sig så med at lave en ædekonkurrence om, hvem der skulle have hvilken del af flokken. De tilberedte en ko, delte den i fire dele og åd løs. Den, der blev først færdig, skulle vælge som nummer 1, den næste som nummer to. Idas, der var kæmpestor og en rigtig grovæder, blev færdig længe før de andre, og han hjalp nu Lynkeus, der var langt bagefter, med at spise hans del, og på den måde blev Lynkeus nummer 2 og Idas og Lynkeus kunne drage af sted med hele kvægflokken for næserne af Kastor og Pollux. Siden færdedes de to søskendepar hver for sig.

Et par år senere holdt tvillingerne bryllup. De giftede sig (naturligvis...) med to søstre - døtre af en af Grækenlands rigeste mænd. Til brylluppet var Idas og Lynkeus også indbudt, og under festen kom de med nogle spydige hentydninger til det ikke videre imponerende beløb, Kastor og Pollux havde været i stand til at yde som det traditionelle brudekøb til svigerfaderen. De nybagte ægtemænd bed fornærmelserne i sig. Men efter bryllupsfesten drog de ud på togt, og de kom hjem med en flot gave til svigerfaderen som forsinket brudekøb: En stor kvægflok med tyre, køer og kalve - røvet fra Idas og Lynkeus (og flokken var dermed blevet røvet for anden gang....). 

Fra nu af var Idas og lynkeus bestandig ude efter hævn. Tvillingerne undveg mødet med de stærke og vrede brødre. Men en dag var det alligevel lykkedes Idas og Lynkeus at komme ind på livet af dem. Pollux og Kastor måtte skjule sig i en hul egestamme, hvor de mente sig i sikkerhed. Men Idas fik øje på Kastors kappe gennem et knasthul i træet, og han stødte sit spyd ind gennem hullet for fuld kraft og sårede Kastor dødeligt. 

Vild af sorg og hævntørst sprang Pollux frem til angreb og Idas og Lynkeus måtte vige for hans rasende sværdhug. Det varede ikke længe, før Pollux havde dræbt dem begge. Pollux tog nu sin døende tvillingebror i armene og anråbte guderne om at redde hans liv. Men Zeus svarede ham: "Nej, Pollux, Kastor er avlet af kong Tyndareos' sæd, og han må som menneske dele menneskenes lod og drage til Hades, til dødsriget. Men du Pollux, er min søn, en gudesøn. Dig vil jeg beskytte og hjælpe til alt, hvad du ønsker dig!" Pollux var ikke i tvivl om sit ønske til Zeus - han og hans bror blev fundet døde i hinandens arme. Sammen drog de således ud på deres sidste togt. 

Er dette næsten ikke til at bære, findes der en anden udgave: Her slutter denne frygtelige historie med, at Pollux blot beslutter sig for at blive dødelig som sin bror og de får af Zeus lov til sammen at opholde sig halvdelen af deres resterende levetid på jorden og halvdelen på Olympen - i himlen hos guderne. Og de dør sammen efter et langt og lykkeligt liv !

Stenbukken:

Stenbukken er det tiende og mindste stjernebillede i Dyrekredsen. Dets midnatskulmination er i begyndelsen af august, men de lyse nætter og dets forholdsvis svage stjerner gør det vanskeligt at se fra vore breddegrader. I indiske stjernemyter var stjernebilledet en krokodille eller en mærkelig gedehovedet flodhest for mesopotamierne var Stenbukken en besynderlig hybrid, en gede-fisk. Stjernerne i billedet er relativt uklare, smukkest står den tofarvede dobbeltstjerne beta-Capricorni.

Stenbukken forbindes med den græske Pan (Priapos i Lilleasien), der er kendt for sin vellystne adfærd og opfindelsen af panfløjten. Nogle siger, at han var en satyr med bukkeben og hove og med små horn i panden. 

Sagn:

Zeus' mor, Rhea, vil efter sønnens opgør med faderen udslette sit eget afkom - de olympiske guder - og sendte derfor havuhyret Typhon. Da uhyret nærmede sig, sprang Pan i en flod og prøvede at forvandle sig til en fisk for at undslippe. Forvandlingen lykkedes imidlertid kun halvt. Da han havde kæmpet sig tilbage på land, havde Typhon revet lemmerne af Zeus. For at skræmme uhyret udstødte Pan et gennemtrængende skrig, der varede længe nok til at den rappe Hermes kunne nå at hente Zeus' lemmer. Sammen føjede Pan og Hermes nu Zeus sammen igen og denne belønnede Pan ved at placere ham på himlen.

